উপরাষ্ট্রপতি নির্বাচনে জয় নিয়ে সন্দেহে NDA শিবির?

ওয়েব ডেস্ক : সামনেই উপরাষ্ট্রপতি নির্বাচন (Vice President Election)। তার আগে এনডিএ প্রার্থীর জন্য সমর্থন চেয়ে বিরোধীদের ফোন করলেন মহারাষ্ট্রের মুখ্যমন্ত্রী দেবেন্দ্র ফড়নবিশ (Devendra Fadnavis)। জানা গিয়েছে, সমর্থন চেয়ে তিনি মহারাষ্ট্রের প্রাক্তন মুখ্যমন্ত্রী উদ্ধব ঠাকরে (Uddhav Thackeray) ও এনসিপি প্রধান শরদ পাওয়ার (Sharad Pawar)-কে ফোন করছেন তিনি। প্রশ্ন উঠছে, তাহলে কি তাদের প্রার্থীয় জয় নিয়ে কোনও সন্দেহ প্রকাশ করছে এনডিএ জোট? আর তার কারণেই কি বিরোধীদের ফোন করতে হল মহারাষ্ট্রের মুখ্যমন্ত্রীকে?

উপরাষ্ট্রপতি নির্বাচনে এনডিএ-র প্রার্থী হলেন সি পি রাধাকৃষ্ণণ (C. P. Radhakrishnan)। সংসদের দুই কক্ষে তার জয় প্রায় নিশ্চিত বলে দাবি করছে এনডিএ জোট। কিন্তু তার মাঝেই বিরোধী নেতাদের ফোন করে তাদের প্রার্থীকে সমর্থন চেয়ে ভোট চাইলেন মহারাষ্ট্রের মুখ্যমন্ত্রী দেবেন্দ্র ফড়নবিশ (Devendra Fadnavis)। এ নিয়ে এক সাক্ষাৎকারে মহারাষ্ট্রের মুখ্যমন্ত্রী বলেছেন, “আমি উদ্ধব ঠাকরে ও শরদ পাওয়ারকে ফোন করেছিলাম। মহারাষ্ট্রের রাজ্যপাল যিনি মুম্বইয়ের ভোটার তাকে উপরাষ্ট্রপতি নির্বাচনে এনডিএ (NDA) শিবির প্রার্থী করেছে। সেই কারণে তাঁর সমর্থনের আবেদন জানিয়েছেন তিনি।”

প্রসঙ্গত, উপরাষ্ট্রপতি নির্বাচন নিয়ে ভোট দিয়ে থাকেন লোকসভা ও রাজ্যসভার সাংসদরা। সংসদের দুই কক্ষে এনডিএ-র যে সমর্থন রয়েছে তা বিরোধীদের থেকে বেশি। ফলে উপরাষ্ট্রপতি নির্বাচনে এনডিএ প্রার্থীর জিতে যাওয়ার সম্ভাবনা বেশি। কিন্তু বিরোধীরা যখন বি সুদর্শন রেড্ডি-কে উপরাষ্ট্রপতি হিসাবে তাদের প্রার্থী নির্বাচন করল, তার পর থেকেই কিছুটা নার্ভাস দেখা যাচ্ছে শাসক শিবিরকে। সেই নার্ভাসের উদাহরণ হল, উদ্ধব ঠাকরে ও শরদ পাওয়ার-কে ফোন মহারাষ্ট্রের মুখ্যমন্ত্রীর। জয় যেখানে অনিবার্য সেখানে এমন ফোন কেন করতে হল ? তা নিয়ে প্রশ্ন উঠছে

আরও খবর : ব্যাঙ্ক জালিয়াতি, অনিল আম্বানির বাড়িতে CBI, সকাল থেকেই তল্লাশি

অন্যদিকে, সুপ্রিম কোর্টের প্রাক্তন বিচারপতি তথা উপনির্বাচনে বিরোধী প্রার্থী বি সুদর্শন রেড্ডির (B. Sudershan Reddy) সমালোচনা করেছিলেন অমিত শাহ (Amit Shah)। বিরোধী প্রার্থীর সমালোচনা করে অমিত শাহ বলেছিলেন তিনি নকশাল পন্থার সমর্থক। এই সমালোচনা কারণ, ২০১১ সালে এক মামলায় নকশাল পন্থীদের যেভাবে হত্যা করা হচ্ছিল, ঘরবাড়ি জ্বালিয়ে দেওয়ার অভিযোগ উঠেছিল এক সংগঠনের বিরুদ্ধে। সেই সংঘঠনের কাজকর্ম বন্ধ করার নির্দেশ দিয়েছিলেন তৎকালীন শীর্ষ আদালতের বিচারপতি সুদর্শন রেড্ডি। সেই কথাই তুলে ধরে অমিত শাহ সুদর্শন রেড্ডিকে নকশাল পন্থার সমর্থক বলে আক্রমণ করেছিলেন। তা নিয়ে জোর চর্চা চলছে।

একদিকে বিরোধী প্রার্থীকে অমিত শাহের তীব্র আক্রমণ, অন্যদিকে তাদের প্রার্থীর সমর্থনে বিরোধীদের ফোন করে নতুন নতুন সমর্থন খুঁজছেন মহারাষ্ট্রের মুখ্যমন্ত্রী। ফলে প্রশ্ন উঠছে, তাহলে কি এনডিএ প্রার্থীয় জয় নিয়ে সংশয় রয়েছে শাসক শিবিরে?

দেখুন অন্য খবর :