বিজেপির হিন্দুত্বের পোস্টার কেড়ে নিতে উদ্ধব ও রাজ কাছাকাছি?

ওয়েবডেস্ক: রাজ (Raj Thackeray) ও উদ্ধব ঠাকরে (Uddhav Thackeray) কি একসঙ্গে জোট বাঁধবেন? বাল ঠাকরের ছেলে ও ভাইপো কি এক ছাতার তলায় আসবেন? তাঁরা একসঙ্গে এলে স্বাগত (Welcome) জানানো উচিত। এমনই মন্তব্য করলেন এনসিপি সুপ্রিমো শারদ পাওয়ারের কন্যা সুপ্রিয়া সুলে (Supriya Sule)। শনিবার তিনি বলেন, মহারাষ্ট্রর স্বার্থে রাজ ঠাকরে ও উদ্ধব ঠাকরে এক ছাতার তলায় এলে সর্বান্তঃকরণে তাঁদেরকে স্বাগত। রাজ ঠাকরে বলেছেন, তাঁদের (উদ্ধব ঠাকরে) সমস্যার চেয়ে মহারাষ্ট্রর সমস্যা অনেকে বড়। এটা খুশির খবর। বাল ঠাকরে বেঁচে থাকলে তিনি খুব খুশি হতেন। প্রসঙ্গত, চলচ্চিত্র পরিচালক মহেশ মঞ্জরেকর পডকাস্টে রাজ ঠাকরের ইন্টারভিউ নেন। সেখানে রাজ প্রতিদ্বন্দ্বী উদ্ধবের প্রতি সুর নরম করেন, বৃহৎ লক্ষ্যে আমাদের কাজ করার ক্ষেত্রে বড় কোনও সমস্যা নেই।

মহারাষ্ট্রে ফের ক্ষমতায় এসেছে বিজেপি। রাজ ঠাকরের দল মহারাষ্ট্র নব নির্মাণ সেনা সেভাবে প্রভাব ফেলতে পারেনি। ক্ষমতা কমেছে উদ্ধবের শিবসেনার। এই প্রেক্ষিতে বাল ঠাকরের আবেগকে সামনে আনতে কৃত্রিম বুদ্ধিমত্তার ব্যবহারও শুরু করেছে শিবসেনা। অবিকল বাল ঠাকরের কণ্ঠস্বর। এআই ব্যবহার করে সেরকম ভিডিও সামনে এনেছে। তাতে উজ্জীবিত উদ্ধব শিবির। শিবসেনা ভেঙে একনাথ শিন্দের টিম বেরিয়ে যায়। তারপর থেকে দুর্বল হতে থাকে উদ্ধব শিবির। গত লোকসভায় ভালো ফল করলেও মহারাষ্ট্র বিধানসভা নির্বাচনে আশাপ্রদ ফল হয়নি। দুই খুড়তুতো ভাই মিললে কি বিজেপির হিন্দুত্বের আবেগকে ধাক্কা দেওয়া যাবে? সেই হিসেব কষা শুরু। বালাসাহেব ঠাকরের শিবসেনা মহারাষ্ট্র অস্মিতা ও হিন্দুত্বের আবেগকে ধরেই জনপ্রিয়তা পেয়েছিল।

আরও পড়ুন: মেয়ের বিয়েতে পুষ্পা ২ সিনেমার গানে নাচলেন কেজরিওয়াল

দেখুন অন্য খবর: